Viborger Samler, 1838-12-17
En af de farligste Falsknere og Eftergiørere af Bancosedler, man har kjendt, er den fortiden heftede Smed Niels Hans Petersen, som var ansat ved Hammerværket paa Godset Brahetrolleborg i Fyen. Denne Smed er et sandt mechanisk Genie hans forfærdigede Apparater til Eftergjørelse af Sedlerne vise dette tilfulde, ligesom ogsaa hvor høist farlig han var for Landet, og hvor vigtigt det er, at Politiet ei alene har faaet ham paagreben, men ogsaa bragt ham til Bekjendelse af hans Brøde. Petersen er en Mand paa 44 Aar og ugift. J Slutningen af Mai Maaned kom han ned i Hr. Urtekræmmer Wraas Boutik paa Hjørnet af Stormgaden for at kjøbe 2 Lod Safran (hvert Lod koster 4 Mk.) og leverede en Ti-Rigsbankdaler=Seddel. Denne var saa skuffende eftergjort, at Svenden i Boutiken ikke fandt noget Mistænkeligt ved den; men hvad der dog vakte Mistanke hos ham, var den Omstændighed, at han netop Aftenen i Forveien havde erfaret, at en Person havde været hos en anden Urtekræmmer og der ligeledes for Kjøbet af 2 Lod Safran, givet en Tidalerseddel til Vexling, og at Banken havde erklæret Sedlen for falsk. Fra Wraa blev der altsaa sendt efter Politiet, der anholdt Petersen, som forgjeves havde søgt at undløbe. Ved den første for Politiet givne Forklaring foregav han ikke at have noget Logie her i Byen; men ved Politiets utrættelige Anstrængelse lykkedes det allerede næste Dags Morgen at udfinde dette, som var i Nyhavn. Ved den anstillede Undersøgelse fandt man en Vadsæk, hvori der laae en Blikdaase og i samme 82 falske Tidalersedler uden Nr. og 42 med Nr., samt særskilt i en Tegnebog 7 Sedler, altsaa ialt 1310 Rbd.; Redskaber eller Apparater fandt man imidlertid ikke, med Undtagelse af et uvæsentligt enkelt Stykke. Den Anholdte paastod, at samtlige Apparater vare tilintetgjorte ; dog vidste den utrættelige Dommer ved idelige vedholdende Forhører at faae Petersen til Bekjendelse, at de alle fandtes nedgravede under Fodstykket af hans Huus paa Brahetrolleborg. Af Politiet bleve altsaa paalidelige Folk afsendte til Fyen, og ved de der i Arrestantens Huus anstillede Undersøgelser opdagede man alle Redskaber, baade Pladerne og Formen til Papiret, videre Apparater til de intenderede Forfalskninger af de nye blaae Femdalersedler, der, hvis de vare bragte til Udførelse, vilde være blevne de meest skuffende af alle, gjorte med en høi Grad af Kunstfærdighed, og endelig to paabegyndte Hurtig presser og nogle andre mechaniske Arbeider. Papiret har han, som sagt, selv forfærdiget og ligeledes Vandmærkerne; Navnene vare ikke efterskrevne, men skuffende paatrykte. - Antallet af de forfalskede Tidalersedler vare i det Hele omtrent 200 Stkr., af hvilke endeel vare udgivne, og desforuden har han fabrikeret 150 af de gamle Femdalersedler, der alle vare udgivne. - Sagen er sluttet ved Politiretten og verserer nu for Landsoverretten, hvor han ligeledes har vedkjendt sig Forbrydelsen. - Der er fortiden, som bekjendt, endnu en lignende Sag for Politiretten, hvori flere ere implicerede, og, skjøndt den større Deel af disse har tilstaaet sin Deelagtighed i Forbrydelsen, er dette dog hidtil ikke Tilfældet med Hovedforbryderen; men Dommerens bekiendte Duelighed lader os haabe, at han ogsaa bringer de Øvrige til Bekjendelse. Naar Sagen først er bragt til dette Resultat, skulle vi ikke undlade at meddele det Udførlige derom. (S. Bl.)J Justitssagen Nr. 83, Justitsraad Høegh Guldberg Actor ctr. Tiltalte Justitsraad, Borgermester og Byefoged Neckelmann for at have benyttet sig af sin Embedstilling til at tilvende sig Pengefordeele m.m. (Defensor: Advocat Schäfer) blev Tirsdagen den 11te December 1838 afsagt følgende Dom: Commissariernes Dom bør ved Magt at stande, dog saaledes, at under Actionens Omkostninger indbefattes. de for Commissariernes og Commissionsskriverens Diæter havte Udgifter, forskudsviis udbetalte 1,213 Rbd. Sølv og 438 Rbd. 10 s. Sedler og Tegn, samt det Commissionsskriveren anviste Honorar 100 Rbd. rede Sølv; at Prokurator Holms Salarium bestemmes til 200 Rbd. Sølv, og at Prokurator Jørgensen tillægges i Salarium 4 Rbd. Sølv, saa bør og Tiltalte i Salarium til Justitsraad Høegh-Guldberg for Høiesteret, betale 30 Rbd. Sølv. (Ved Commissionens Dom var Tiltalte idømt en Mulct af 1000 Rbd. Sølv til Randers Fattigkasse, samt tilpligtet at udrede til bemeldte Kasse som ulovligt oppebaarne Summer 224 Rbd. r. S., 56 Rbd. Sølv og 2069 Rbd. Reprs, samt en Krone. Endvidere alle af Actionen flydende Omkostninger.) - Samme Dag blev i Justitssagen Nr. 87, Justitsraad Høegh Guldberg, Actor, contra de Tiltalte Michael Jsaac sen, Handelsbetientene Peter Hald og Peter Severin Hansen, Tjenestekarl Søren hendriksen, Borgaard, Justitsraad, Borgermester og Byefoged Neckelmann samt Capitain, Bye- og Raadstueskriver August Gotlieb Kühnel (den Første for Assurancesvig, Handelsbetjentene Hald og Hansen, samt Tjenestekarl Borgaard for falsk Vidnesbyrd og de 2de Sidste for deres Forhold under Bestyrelsen, af de Retsforhandlinger, der have fundet Sted i Anledning af den hos bemeldte Kjøbmand Jsaacsen Natten mellem den 26de og 27de April 1833 udbrudte Jldebrand) afsagt følgende Dom: Landsoverrettens Dom bør ved Magt at stande, Justitsraad Høgh Guldberg tillægges i Salarium for Høiesteret 30 Rbd. Sølv, som udredes efter det i Henseende til de ovrige Omkostninger ved bemeldte Dom fastsatte Forhold. (Ved Landsoverrettens Dom var Underrettens Dom stadfæstet, forsaavidt Tiltalte Borgaard angik, hvorimod Kjøbmand Jsaacsen og Handelsbetientene Hald og Hansen vare frifundne for Actors videre Tiltale, Justitsraad Reckelmann og Byeskriver Kyhnel derimod aldeles frifundne, hvorhos det med Hensyn til Actionens Omkostninger var bestemt, at disse for de 2de Sidstnævntes Vedkommende skulde udredes af det Offentlige. Ved Underrettens Dom er Borgaard idømt 4 Dages Fængsel paa Vand og Brød.) (S. Bl.)